**APSTIPRINU**

Rēzeknes novada pašvaldības izpilddirektors

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ J.Troška

2020.gada 31. janvārī

**Rēzeknes novada pašvaldības Zemes pārvaldības dienesta**

**nodokļu administratora amata iekšējā konkursa nolikums**

1. Šis nolikums nosaka iekšējā konkursa uz vakanto Rēzeknes novada pašvaldības Zemes pārvaldības dienesta nodokļu administratora amata vienību (turpmāk – konkurss) norises kārtību.
   1. Konkursa amata nosaukums, likme, apkalpošanas teritorijas un darba vieta:

|  |  |  |
| --- | --- | --- |
| *Amata nosaukums* | *Apkalpošanas teritorija un darba vieta* | *Amata likme* |
| Nodokļu administrators | **Rēzeknes novads**  **Rēzeknes novada pašvaldības administrācija**  Atbrīvošanas aleja 95A, Rēzekne | **1** |

* 1. Atlīdzība (amatalga, pirms nodokļu nomaksas) par 1 amata likmi – **EUR 912,00**
  2. Plānotais nodokļu administratora amata pienākumu pildīšanas uzsākšanas laiks – ne vēlāk kā **2020.gada 15.marts**.
  3. Amatā veicamo pienākumu apraksts pievienots konkursa nolikuma pielikumā “Nodokļu administratora amata apraksts” (pielikums Nr.1).

1. Pretendentu dokumentu iesniegšanas termiņš – **2020.gada 7. februāris, plkst.16.30**.
2. Kandidātu izvērtēšana tiek uzsākta ne vēlāk kā 3 (trīs) dienas pēc dokumentu iesniegšanas termiņa beigām.
3. Ar konkursa nolikumu var iepazīties Rēzeknes novada pašvaldības mājaslapā: <http://rezeknesnovads.lv/category/pasvaldibas-pazinojumi/>
4. Prasības amata pretendentiem:
   1. augstākā vai profesionālā augstākā izglītība tiesību zinātnēs, ekonomikā, finansēs, grāmatvedībā vai līdzīgā nozarē;
   2. amata pildīšanai atbilstošas valsts valodas zināšanas (C2 līmenis);
   3. augsta atbildības sajūta un precizitāte;
   4. labas komunikācijas un sadarbības prasmes;
   5. darba spēju saglabāšana paaugstināta stresa apstākļos;
   6. zināšanas par nekustamā īpašuma nodokļa administrēšanas jomu, to reglamentējošiem normatīvajiem aktiem un spēja tajos orientēties;
   7. zināšanas darbā ar kartogrāfisko materiālu, kadastra struktūras izpratne, spēja orientēties kadastra teksta un telpiskajā informācijā;
   8. teicamas datora lietošanas prasmes, prasme strādāt ar ofisa programmām (MS Word, MS Excel), prasme lietot e-pastu, spēja ātri un patstāvīgi apgūt darbu ar speciālajām programmām un sistēmām (ZZDats “NĪNO”, elektroniskā dokumentu vadības sistēma), kā arī prasme darbam izmantot internetresursus ([www.likumi.lv](http://www.likumi.lv); [www.kadastrs.lv](http://www.kadastrs.lv) u.c.).

Pieredze līdzīgā darbā pašvaldībā vai valsts iestādē kā arī prasme strādāt ar nekustamā īpašuma nodokļa administrēšanas sistēmu ZZDats “NĪNO” tiks uzskatīta par priekšrocību.

1. Pretendenti 2.punktā noteiktajā termiņā personīgi iesniedz Rēzeknes novada pašvaldības administrācijas 17.kabinetā (2.stāvā), Atbrīvošanas alejā 95A, Rēzeknē, vai arī sūtot elektroniski uz oficiālo pašvaldības e-pastu [info@rezeknesnovads.lv](mailto:info@rezeknesnovads.lv) vai e-adresi (jābūt saņemtam pašvaldībā līdz 2020.gada 7. februāra, plkst.16:30) šādus dokumentus:
   1. pieteikuma anketu (pielikums Nr.2)
   2. profesionālās darbības aprakstu (CV);
   3. izglītību apliecinošo dokumentu kopijas;
   4. likumā noteiktajā gadījumā, dokumentu, kas apliecina valsts valodas zināšanas tādā apjomā, kāds nepieciešams amata pienākumu veikšanai;
   5. darba devēja atsauksmes (vēlams, nav obligāti).
2. Konkurss tiek organizēts divās kārtās.
3. Konkursa pirmajā kārtā konkursa komisija izvērtē pretendentu iesniegtos dokumentus.
4. Uz konkursa otro kārtu uzaicina tos pretendentus, kuru iesniegtie dokumenti atbilst konkursa nolikumā izvirzītajām prasībām.
5. Konkursa otrajā kārtā – praktisko iemaņu pārbaude un darba intervija, kas notiek arī gadījumā, ja tai kvalificējas tikai viens dalībnieks.
6. Praktisko iemaņu pārbaudē katram pretendentam ir jāizpilda komisijas sagatavots tests, kas ietver gan teorētiskus jautājumus gan praktiskus uzdevumus, kā arī jāizpilda praktiski uzdevumi strādājot ar datoru (sagatavot dokumentus izmantojot ofisa (MS Word, MS Excel) programmas, nosūtīt un saņemt e-pastus, sameklēt informāciju kadastrs.lv un likumi.lv vietnēs). Darba intervijas laikā komisijas locekļi ir tiesīgi uzdot jautājumus, kas skar nodokļu administratora pienākumu izpildi, personas datu aizsardzību un administratīvā procesa virzību reglamentējošo normatīvo aktu pārzināšanu.
7. Abās konkursa kārtās kā novērotāji ir tiesīgi piedalīties Rēzeknes novada domes deputāti, domes priekšsēdētājs, domes priekšsēdētāja vietnieks un pašvaldības izpilddirektors.
8. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
9. Lēmumu par atbilstošāko amata kandidātu uz vakanto amata vietu Komisija pieņem balsojot par katru amata kandidātu atsevišķi. Par atbilstošāko kandidātu tiek atzīts pretendents, kurš ir saņēmis maksimālo balsu skaitu un ja par šo kandidātu ir nobalsojuši vairāk nekā puse no komisijas locekļiem.
10. Ja neviens no amata kandidātiem nav saņēmis vairāk nekā puses no komisijas locekļiem balsis, komisija lemj par konkursa izbeigšanu bez rezultāta.
11. Citus lēmumus komisija pieņem ar vienkāršu klātesošo komisijas locekļu balsu vairākumu. Balsīm sadaloties vienādi, izšķirošā ir komisijas priekšsēdētāja balss.
12. Ne vēlāk kā 3 (trīs) darbadienu laikā pēc lēmuma pieņemšanas, komisija rakstiski iesniedz Rēzeknes novada pašvaldības izpilddirektoram ieteikumu par atbilstošāko amata pretendentu.